La Tertulia Malory escueye ‘Les isles inciertes’, de Xuan Bello, como meyor llibru n’asturianu del añu 2020
#000005
El xuráu destacó, nel acta del fallu, «ye un poemariu atemporal, nel que l’autor fai un diálogu cola tradición poética universal, nun viaxe d’enorme valor artísticu onde resuenen los ecos de los grandes maestros»; el xuráu tamién punxo en vallir la gran calidá de la producción lliteraria n’asturianu del añu 2020, lo que fixo que la decisión de premiar el poemariu de Xuan Bello se garrara por mayoría.
#000007
El gallardón consiste nuna ilustración d’Alfonso Zapico y una medaya conmemorativa, que se van entregar nun actu públicu en L’Entregu en feches próximes.
#000008
Esta ye la décima vez que’l grupu concede esti premiu, l’añu pasáu resultó ganador Memoria de Tuña, novela de Antón García y n’ediciones anteriores, premiáronse les obres Incorrectos, de David Artime; El llibru póstumu de Sherezade, de Raquel F. Menéndez; Lluvia d’agostu, de Francisco Álvarez; L’aire ente la rama, d’Ángeles Carbajal; Más espeso que l’agua, de Consuelo Vega; Carne de melandru, de Milio Rodriguez Cueto; La Chelita, de Ruma Barbero, y La ñeve del Cuquiellu, de Xabiero Cayarga. Con esti gallardón, los sos entamadores quieren prestixar les lletres asturianes, al empar que se da difusión a les obres que, a criteriu del xuráu, sían consideraes los meyores llibros escritos cada añu n’asturianu.
#000009
Les isles inciertes ye l’octavu poemario de Xuan Bello depués de Nel cuartu mariellu (1982), Llibru de les cenices (1988), El llibru vieyu (1994), Los caminos secretos (1996), La vida perdida (1999), antología billingüe de su poesía. Ambos mundos. Poesía 1988-2009 (2010). Antología billingüe de su poesía y El llibru nuevu (2017).
#000010
El poemariu yá foi premiu Teodoro Cuesta nel añu 2017. Les isles inciertes asítiase nun tonu grave y sentimental, nel que rescampla un poeta d’ aguda sensibilidá y fondu conocedor del ser humanu, cabalmente consciente del pasu del tiempu, de la muerte y del dolor qu’esta produz y que namás l’amor ye a dilir.
#000011
Tien algamaos los premios más importantes de la poesía asturiana, ente ellos el Xuan María Acebal y el Teodoro Cuesta.
#000013
Xuan Bello tien tamién una llarga trayectoria como traductor al asturianu, especialmente d’autores portugueses. Foi collaborador de revistes como Clarín, Adréi y Zimbru, siendo cofundador de les dos últimes con Berta Piñán y Esther Prieto respectivamente. La traducción al castellanu de la so Hestoria Universal de Paniceiros, recibió’l premiu Ramón Gómez de la Serna y se convirtióse nun de los llibros más destacados polos críticos españoles nel añu 2003. Otros libros de so, pente medies del ensayu y el rellatu, son Pantasmes, mundos, laberintos (1996), La memoria del mundu (1998), Meditaciones nel desiertu (2003), Los Cuarteles de la memoria (2003), La nieve y otros complementos circunstanciales (2007) y Al Dios del llugar (2007). Amás de La hestoria tapecida (2007), La confesión xeneral (2009), Unas poucas cousas guapas (2010). Traducido al castellano (2015) y la novela curtia, La cueva del olvidu (2006).
#000014
Llega la cuarta edición de POEX a nuestra ciudad. Desde el día 16, en el que tendrá lugar el acto...
#000016
III Jornadas “Literatura y edición contemporánea. De qué hablamos cuando hablamos de editar en Asturias”
#000017
El jueves 9 marzo a las 19:00 horas en la Librería Cervantes Malenka Ramos nos presenta su nueva no...
#000020